Hallvard Notaker

Hallvard Notaker (født 1976) er en norsk historiker som er professor ved institutt for forsvarsstudier. Han har skrevet bøker om USAs nyere politiske historie, om partiet Høyres historie og om Arbeiderpartiet etter 22. juli 2011. 

Notaker tok hovedfag i historie i 2002, og fullførte i 2008 doktorgrad som drøftet Høyres valgkamp på 1980-tallet. Fra 2008 var han forsker tilknyttet Forum for samtidshistorie ved Universitetet i Oslo. 

I 2012 utgav han Høyres historie 1975–2005, som var skrevet på oppdrag av partiet, og som var en utvidelse av partihistorien skrevet til hundreårsjubileet i 1984. I denne boken nytolket han årsakene til «høyrebølgen» på begynnelsen av 1980-tallet og omtalte Høyre-ledelsens kompliserte relasjoner til Fremskrittspartiet.

Han er sønn av Henry Notaker.

Bibliografi  
 Høyres historie 1975–2005 : Opprør og moderasjon.  Cappelen Damm. 2012. ISBN 978-82-02-39029-7
 Norges historie i 25 ting. Cappelen Damm. 2014. ISBN  9788202451912
 Amerikansk valgkamp : Image, penger og moderne politikk. Cappelen Damm. 2016 ISBN 9788202531751

Referanser

Eksterne lenker  
 Ansatteside ved Universitetet i Oslo 

Norske forskere
Norske historikere